हरकतों से भरोसा जीतना प्रेम से माफ़ी मांगिये आगे बढ़ें
जब आप भरोसा बनाना चाहते हैं तो आपके शब्द सबसे अहम् हैं | आपकी हरकतें भी उतनी ही महत्वपूर्ण हैं | आप भरोसा करने योग्य बन कर वापस से भरोसा जीत सकते हैं |  आप जो कह रहे हैं वो करके दिखाएं | अगर आप हमेशा लेट आना बंद करने का वादा कर रहे हैं, तो समय से पहुँच कर ये साबित करें की आप बदल गए हैं | जब आप कहते हैं उस समय फोन करें | ये ध्यान रहे की, आप भरोसा जीतने की कोशिश कर रहे हैं | आपने जो भी वादे किये हैं उन पर टिके रहने की पूरी कोशिश करें, फिर चाहे वो एक फ़ोन कॉल ही क्यूँ नहीं हो | ये दिखाएं की आप पर भरोसा किया जा सकता है | अगर आपका बॉस कुछ ज़रूरी पेपर्स फाइल करने की कहता है, तो उस काम को सही प्रकार से, समय पर ख़त्म करें | जब आप किसी का भरोसा तोड़ते हैं, इससे आप दोनों ही दुखी हो सकते हैं | आप को शायद पछतावा हो रहा होगा, और दूसरे व्यक्ति को दुःख या गुस्सा महसूस हो रहा होगा | ये याद रखें की दूरी बनाने से शायद वो इसको जल्दी भूल पाएंगे |  ये बात समझ में आती है की आप इस समस्या का तुरंत हल चाहते हैं | पर दूसरे व्यक्ति की दूरी रखने की ज़रुरत को भी महत्त्व दें | आप कह सकते हैं, "नेहा, मैं अपने रिश्ते को और समय देना चाहता हूँ | लेकिन अगर तुम्हें कुछ वक़्त चाहिए तो वो भी में समझता हूँ |" हदों को मान्यता दें | अगर कोई आपसे कुछ दिनों तक फ़ोन नहीं करने की कह रहा है, तो उन्हें वो समय देने की कोशिश करें | अगर आप अपने प्रेम सम्बन्ध को फिर जोड़ने की कोशिश कर रहे हैं, तो आप अपने साथी को अपना प्रेम दर्शाने के लिए कुछ और कदम उठा सकते हैं | ये तीन A's हैं प्रेम (Affection), ध्यान (Attention), और प्रशंसा (Appreciation) | इन भावनाओं को रोज़ दर्शाने के लिए तरीके ढूँढें |  प्यार दर्शाने के कई तरीके हैं | मसलन, जब आपका साथी काम से घर वापस आये तो उसे गले लगायें | आप छोटी चीज़ों पर गौर करके ध्यान दे सकते हैं | अगर आपको दिख रहा है की आपके साथी को कॉफ़ी चाहिए, तो उसके बिना कहें उसे वो लाकर दें | शब्दों से उस व्यक्ति को दिखाएं की आप उसकी कैसे प्रशंसा करते हैं | आप कुछ ऐसा कह सकते हैं, "तुम मेरा इतना ख्याल रखती हो, ये बात मेरे दिल को छु जाती है |" अपने को भरोसेमंद दिखाने का एक और तरीका है अधिक काम करना | चाहे आप कार्यक्षेत्र में या निजी रिश्तों में भरोसा बना रहे हैं, ज्यादा ज़िम्मेदारी लेना भरोसा जीतने का एक अच्छा तरीका है | इससे ये पता चलता है की आप मेहनत करने को तैयार हैं |  शायद आप अपने बॉस को अपने पर भरोसा करने के लिए मना रहे हैं | ऐसे में अगर उसे महीने के अंत में देर रात तक काम करने के लिए कोई चाहिए तो आप अपना नाम दे सकते हैं | अगर आप दोस्ती में भरोसा फिर से बनाने की कोशिश कर रहे हैं, तो थोड़ी मेहनत करके कुछ अच्छा करने का प्रयत्न करें | उदाहरण के तौर पर, अपने दोस्त के लिए तब लंच लायें जब आपको पता है उसके पास ऑफिस में बहुत काम है | शायद आप अपने साथी के साथ अपने रिश्ते को सुधार रहे हैं | उनके बिना कहे ही बर्तन धोना या कचरा बाहर फैंकने जैसे काम करने की कोशिश करें | जब आप भरोसा जीतने की कोशिश कर रहे हैं, ये दिखाना ज़रूरी है की आप बदलाव लाने के लिए तैयार हैं | लेकिन साथ ही, ये भी दिखाना ज़रूरी है की आप सच्चे हैं | अपने पूरे व्यक्तित्व को बदलने की कोशिश नहीं करें |  अपने आप में ज्यादा बदलाव लाने से आप भरोसेमंद नहीं लगेंगे | उदहारण के तौर पर, अगर आप अपने माँ बाप का भरोसा जीतना चाहते हैं, तो बिलकुल अलग बच्चे की तरह बर्ताव नहीं करने लगें | मसलन, आपके माँ बाप शायद चाहते हैं की आप घर के कामों में हाथ बटायें | इसका मतलब ये नहीं है की आप अपने दोस्तों से बिलकुल मिलना जुलना बंद कर दें | इसका मतलब है की आपको दोनों चीज़ों में संयम बनाना आना चाहिए | अपने व्यक्तित्व को बदलने की कोशिश नहीं करें | अगर आप हमेशा दोस्तों के सामने मजाक करते थे, तो अब उसे बंद मत कर दीजिये | हमेशा संजीदा रहने से आप पर भरोसा नहीं किया जा सकता | इस प्रकार से माफ़ी मांगने में थोड़ा सा डर लग सकता है | ऐसे में घबराहट महसूस होना लाज़मी है | कुछ समय निकालकर ये सोचें की आप कैसे अपनी माफ़ी को शब्दों के माध्यम से पेश करना चाहेंगे |  मुख्य बातों की सूची बनाएं | इस सूची में माफ़ी, गलती को मानना, और उस गलती को आप कैसे सुधारना चाहते हैं उस पर कथन शामिल होने चाहिए | आप जो कहना चाहते हैं उसका अभ्यास करें | आप शीशे में देख कर अपनी माफ़ी को जोर से दोहरा सकते हैं | बातचीत करने के लिए समय मांगें | ऐसे कहें, "प्रीती, में जानता हूँ तुम मुझसे बहुत नाराज़ हो | क्या इस हफ्ते तुम थोड़ा समय निकाल सकती हो ताकि हम मिलकर इस पर बात कर लें?" अगर आप किसी का भरोसा वापस जीतना चाहते हैं, तो आपको उनसे गंभीरता से बात करनी पड़ेगी | अगर आपने किसी के साथ कुछ गलत किया है तो, माफ़ी मांग लेना सबसे उपयुक्त रहता है | इस की शुरुआत आप उन्हें अपनी भावनाएं बता कर करें |  अगर आप दोस्ती को दोबारा जोड़ना चाहते हैं, तो अपने दोस्त को बताएं की आप कैसा महसूस कर रहे हैं | आप कह सकते हैं, "अमित, मुझे तुम्हारा भरोसा तोड़ने का बहुत अफ़सोस है | मैं जानता हूँ की ये तुम्हारे लिए बहुत मुश्किल होगा, पर फिर भी में चाहूँगा की हम फिर से अपनी दोस्ती की शुरुआत करें |" अपने इरादे बताएं | अगर आप अपनी प्रेमिका से बात कर रहे हैं तो कुछ ऐसा कहें, "मैं चाहता हूँ की हम दोनों एक दूसरे पर फिर भरोसा करें और इसके लिए मुझे जो भी करना पड़े मैं करने के लिए तैयार हूँ |" निष्ठावान रहे | आप जो भी अपनी माफ़ी में कहें ये ध्यान रहे की आप असलियत में वैसा महसूस कर रहे हों | यदि आप झूठ बोल रहे हैं तो दूसरे व्यक्ति को पता चल जायेगा और इससे रिश्ते में पड़ी दरार और गहरी हो जाएगी | अगर आप माफ़ी मांग रहे हैं, तो आपने कोई गलती तो की होगी | किसी का भरोसा जीतने के लिए, आपको ये दिखाना होगा की आपको मालूम है की आपने जो किया वो गलत था | आपकी माफ़ी में उन हरकतों की पुष्टि का एहसास शामिल होना चाहिए |  ये साफ़ तौर पर बताएं की आपको मालूम है की आपने गलती की है | अगर आप कार्यक्षेत्र से जुड़े किसी रिश्ते में भरोसा जीतने का प्रयत्न कर रहे हैं, आपको कुछ ऐसे निर्धारित उदाहरणों का पालन करना चाहिए | कुछ ऐसा कहें, " पेपर्स को ढंग से नहीं देख कर मैंने बहुत बढ़ी गलती की है | मुझे मालूम है इससे कंपनी का बहुत नुकसान हुआ है |" इससे पता चलता है की आपको अपनी गलतियों के अंजाम का अंदाज़ा है | आप अपने दोस्त से बात करते समय भी ऐसे उदाहरणों का पालन कर सकते हैं | जैसे, आप कह सकते हैं, "केशव, मैं जानता हूँ की मैंने जो तुम्हें झूठ बोला की मैं लेट तक काम कर रहा था वो गलत था | अगर मुझे दोस्तों के साथ बाहर जाना था, तो मुझे सच बोल कर तुम्हें बता देना चाहिए था |" एक असरदार बातचीत तब होती है जिसमें दो लोग बराबर भाग लें | एक बार आपने अपने मन की बात कह ली, दूसरे व्यक्ति को भी बोलने का मौका दें | ऐसे कदम उठाएं जिनसे लगे की आप सुन रहे हैं |  अपने इशारों का इस्तेमाल करें | जब दूसरा व्यक्ति बात कर रहा हो अपने सर को जवाब में हिलाएं और उसकी आँखों में देखते रहे | मुख्य बातों को दूसरी तरह से दोहराएं | इससे लगेगा की जो भी कहा जा रहा है आप उसे सुन रहे हैं | मसलन, आप कह सकते हैं, "मैं समझ रहा हूँ की तुम्हारा मुझ पर से भरोसा उठ गया है और इस भरोसे को बनने में समय लगेगा |" आमने सामने मांगी गयी माफ़ी एक बेहतरीन विकल्प होती है | बदकिस्मती से, ये हमेशा मुमकिन नहीं हो पाती है | शायद आप उस व्यक्ति से दूर रहते हैं, या वो आपसे बात करने को तैयार नहीं हैं | ऐसी स्थिति में, आप माफ़ी की चिट्ठी (Apology Letter) लिख सकते हैं |  हाथ से चिट्ठी लिखें | इसमें ईमेल से ज्यादा अपनापन होता है | आपको कोई भी ज़रूरी माफ़ी टेक्स्ट के माध्यम से नहीं करनी चाहिए | अपनी चिट्ठी को एडिट करें | आपको कई बार लिखने के बाद सही भाषा और शब्द समझ में आएंगे | आपकी चिट्ठी संक्षिप्त और मुख्य बातों तक सीमित होनी चाहिए | इसे 3 पैराग्राफ में सीमित करना का प्रयत्न करें | आपके पहले पैराग्राफ में माफ़ी लिखी हो सकती है, दूसरे में आप अपनी गलती मान सकते हैं, और तीसरे में आप इस समस्या का हल कैसे निकालना चाहते हैं ये बता सकते हैं | जब आपने ये रिश्ता शुरू किया था, तब भी भरोसा बनने में समय लगा था | भरोसा समय के साथ ही हासिल होता है | इसलिए ये स्वाभाविक है की जब भरोसा टूटता है, तो उसे जुड़ने में थोड़ा समय तो लगेगा |  जल्दबाजी मचाने की कोशिश नहीं करें | इस बात को मान लें की दूसरे व्यक्ति को आप पर भरोसा करने में समय लगेगा | अपनी बात को कहें | ऐसे कहिये, "मैं जानता हूँ की इस सब में वक़्त लगेगा | मैं समझ सकता हूँ | तुम्हें जितना समय चाहिए ले लो |" स्थिति के बारे में ज्यादा नहीं सोचें | वैसे तो ये ज़रूरी है पर एक बार आपने माफ़ी मांग ली और भरोसा जीतने के लिए कदम उठा लिए, तो आपको इस स्थिति के बारे में बार बार नहीं सोचना चाहिए | अगर आप प्रेम के रिश्ते को जोड़ रहे हैं, तो ये एक पेचीदा मामला हो सकता है | आपको बहुत सारी भावनाओं का अनुभव होगा | याद रहे की दूसरा व्यक्ति भी उन सब भावनाओं को अनुभव कर रहा है |  इस समय में पछतावा, दुःख, पीड़ा और खीज महसूस हो सकती है | अपने दिल को इतनी सारी भावनाओं को महसूस करने की इजाज़त दें | अपनी भावनाओं से समझौता करें और आगे बढ़ें | खुद से कहें, "आज मुझे बहुत पछतावा हो रहा है | पर मैं उसे ठीक करने के लिए कदम उठा रहा हूँ, इसलिए मैं अपने ऊपर ज्यात्ती नहीं कर सकता |" ये समझें की आपका दोस्त कई सारी भावनाओं का अनुभव कर रहा है | वह दुखी, गुस्से में या चिंतित हो सकते हैं | ये सामान्य बात है | जब भरोसा टूटता है, उस रिश्ते को जोड़ने की कोशिश की जा सकती है | लेकिन ये समझना ज़रूरी है की बीच की बातें बदल चुकी हैं | पहले से अलग रिश्ते की शुरुआत करने की कोशिश करें |  अगर आपने अपने बॉस का भरोसा तोडा है | कुछ समय के लिए कम स्तर की जिम्मेदारियां पाने के लिए तैयार हो जाएँ | अगर आपने प्रेम सम्बन्ध में भरोसा तोड़ा है, तो अब आप शायद उनसे इतने नज़दीक नहीं आ पाएंगे | कुछ समय के लिए हो सकता है आपका साथी आपको अपने नज़दीक आने नहीं दे | शायद आप टूटी हुई दोस्ती का सामना कर रहे हैं | आपको ये मानना होगा की शायद आपकी दोस्ती पहले से कमज़ोर हो गयी है | अगर आप किसी का भरोसा तोड़ते हैं, तो चीज़ें सुधारने की काफी सम्भावना रहती है | पर आपको ये भी मालूम होना चाहिए की कुछ रिश्ते इतने ख़राब हो जाते हैं की उन्हें ठीक कर पाना नामुमकिन हो जाता है | इस प्रकार के किसी भी अंजाम के लिए अपने को मानसिक रूप से तैयार रखें |  इस बात को स्वीकार लें की शायद आपको आगे बढ़ जाना चाहिए | अगर कोई आपका दोस्त नहीं बनना चाहता, तो उनके साथ ज़बरदस्ती नहीं करें | अपने जीवन में करने के लिए कोई और सकरात्मक कार्य ढूँढें | उन चीज़ों की सूची बनाएं जो आपके जीवन में खुशियाँ ला रही हैं | और लोगों के साथ वक़्त बिताएं | उन रिश्तों को बेहतर बनाने की कोशिश करें जो अभी भी आपकी जिंदगी में मोजूद हैं |
भरोसा करने योग्य बनें: दूसरे व्यक्ति से थोड़ी दूरी बनाएं: तीन A's पर काम करें: और ज़िम्मेदारी लें: अपना स्वभाव नहीं बदलें: अपने विचारों को केन्द्रित करें: अपनी भावनाओं को व्यक्त करें: अपनी गलती की ज़िम्मेदारी लें: ध्यान से सुनें: चिट्ठी लिखें: सब्र रखें: भावनाओं को समझे: फिर से रिश्ते की शुरुआत करें: किसी भी प्रकार के अंजाम के लिए तैयार रहे:
https://www.wikihow.com/Convince-Someone-to-Trust-You-Again https://www.wikihow.com/Convince-Someone-to-Trust-You-Again https://www.wikihow.com/Convince-Someone-to-Trust-You-Again
Using Actions to Build Trust Apologizing Effectively Moving Forward